**Petale de vis târziu**

*Mihai Manolescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Presăratu-ţi-am petale

Din a visului iubire,

Dornic să aduc culoare

Unei partituri umile.

Ţi-am ţesut covor din ele

Şi l-am aşezat în cale,

Dar primit-am vorbe grele

Din partea domniei tale.

Mi-ai întors şi o privire

Cu un straşnic înţeles,

Uitând iute de iubire

Şi petale, mai ales.

Nu mi-ai spus decât atâta,

Prin suspine înghiţite,

Că-i târzie toată truda

Cu petale ofilite.

Îţi voi accepta morala

Unui gest făcut tardiv.

Poate chiat trecut-a vara

Noastră, în definitiv...